Ազգային հավաքականն իսկապես պետք ունի բարձրակարգ մարզչի, որը կարգ ու կանոն կհաստատի թիմում, կսահմանի խաղի հստակ կանոններ՝ ֆուտբոլիստներին վերադարձնելով խաղային ձեռագիրն ու մոտիվացիան։ Ներկայումս ո՛չ ձեռագիր կա և ո՛չ էլ մոտիվացիա, ֆուտբոլիստներն ավելի շատ բակային ֆուտբոլ են խաղում՝ խաղադաշտում թույլ տալով մանկական սխալներ։ Չնայած Արթուր Պետրոսյանը Հայաստանի պատմության լավագույն ֆուտբոլիստներից մեկն է եղել, բայց նա չէր համապատասխանում հավաքականի գլխավոր մարզչի պաշտոնին։ Պարզապես նա պատրաստ չէր, անփորձ էր ու մարզչական արվեստի մեջ դեռևս չհմտացած։